Okresná prokuratúra Pezinok 
Šenkvická cesta 5, 902 01 Pezinok 	

Sp. zn. : 2 Pv 146/12/1107	Pezinok, 16.4.2012
EEČ : 2-14-32-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Pezinok
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
napriek tomu, že mu zo Zákona o rodine vyplýva povinnosť prispievať na výživu svojich detí XXXXX XXXXX nar. XXXXX a XXXXX XXXXX nar. XXXXX, obe bytom XXXXX, XXXXX ul. č. XXXXX  pričom rozsudkom Okresného súdu XXXXX č.k.: XXXXX XXXXX zo dňa XXXXX právoplatným XXXXX bol zaviazaný prispievať na výživu mal. XXXXX sumou vo výške 170 eur mesačne a na výživu mal. XXXXX sumou vo výške 130 eur mesačne k rukám matky XXXXX vždy do 15-teho dňa toho ktorého mesiaca vopred počnúc právoplatnosťou rozsudku, v mieste svojho trvalého bydliska  a všade tam, kde sa zdržiaval, v období od mesiaca november 2010 až do mesiaca február 2012 si riadne uvedenú povinnosť neplnil, čím mu za uvedené obdobie vznikol dlh na výživnom voči matke oprávnených detí vo výške 1410 eur,

Právna veta:
zastavujem, lebo zanikla trestnosť činu
Odôvodnenie:
Uznesením príslušníka Okresného riaditeľstva PZ v XXXXX Obvodného oddelenia PZ XXXXX XXXXX zo dňa 16.02.2012, XXXXX bolo podľa § 199 ods. 1  začaté trestné stíhanie a súčasne podľa § 206 ods. 1 Trestného poriadku vznesené obvinenie XXXXX XXXXX XXXXX XXXXX XXXXX XXXXX, narodenému dňa XXXXX v XXXXX - XXXXX XXXXX pre trestný čin zanedbania povinnej výživy podľa § 207 ods. 1 Trestného zákona.

         Poverený príslušník vykonal všetky potrebné úkony pre objektívne a úplné zistenie skutkového stavu, a to výsluchy obvineného ako aj poškodenej, zabezpečil do spisového materiálu rozsudok Okresného súdu XXXXX č.k.: XXXXX XXXXX zo dňa XXXXX právoplatný XXXXX potvrdenia o zaplatení výživného, ako aj ďalšie listinné dôkazy.

          Po skončení vyšetrovania poverený príslušník Policajného zboru predložil dňa 16.03.2012 vyšetrovací spis dozorujúcej prokurátorke tunajšej prokuratúry s návrhom na zastavenie trestného stíhania vedeného proti obvinenému XXXXX XXXXX XXXXX XXXXX XXXXX XXXXX.
 
          Preskúmaním na vec sa vzťahujúceho spisového materiálu predloženého povereným príslušníkom Okresného riaditeľstva PZ v XXXXX Obvodného oddelenia PZ XXXXX XXXXX vedeného pod ČVS: XXXXX som dospela k záveru, že trestné stíhanie proti obvinenému XXXXX XXXXX XXXXX XXXXX XXXXX XXXXX pre trestný čin zanedbania povinnej výživy podľa § 207 ods. 1 Trestného zákona je potrebné zastaviť podľa § 215 ods. 1 písm. h) Trestného poriadku s poukazom na ustanovenie o účinnej ľútosti podľa § 86 ods. 1 písm. a) Trestného zákona.

          Obvinený XXXXX XXXXX XXXXX vo výpovedi dňa 23.02.2012 uviedol, že je si plne vedomý toho, že zanedbal vyživovaciu povinnosť voči svojim dvom dcéram. Je podnikateľom a  dlhšiu dobu má finančné problémy. Jeho spoločnosť veľmi neprosperuje a práve z toho dôvodu nemohol načas výživné uhrádzať. Svoje konanie oľutoval. Po obdržaní výzvy, ktorú mu zaslala polícia uhradil čiastku 1110 eur, dňa 06.03.2012 obvinený uhradil aj zostávajúcu časť dlžného výživného vo výške 300 eur. 

          Ako vyplýva z príslušného spisového materiálu, najmä z dokladovaných fotokópií výpisov u účtu vedeného v peňažnom ústave na meno poškodenej, obvinený XXXXX XXXXX XXXXX celkové dlžné výživné uhradil do dňa 06.03.2012, čo následne pri výsluchu dňa 06.03.2012 potvrdila aj poškodená XXXXX. Dňa 13.04.2012 uhradil riadne výživné vo výške 300 eur, čo obvinený osobne dňa 13.04.2012 dokladoval fotokópiou príkazov na úhradu potvrdených bankou, ktoré tvoria súčasť spisového materiálu.

          Trestného činu zanedbania povinnej výživy podľa § 207 ods. 1 Trestného zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného.

          Podľa § 86 ods. 1 písm. a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

          Podľa § 215 ods. 1 písmeno h) Trestného poriadku prokurátor zastaví trestné stíhanie, ak zanikla trestnosť činu.

          Keďže splnenie vyživovacej povinnosti je dôležitejšie ako samotné potrestanie páchateľa, jeho trestnosť za splnenia podmienok stanovených zákonom zanikne. Základnou a nevyhnutnou podmienkou pre zánik trestnosti je, že páchateľ dodatočne splní svoju vyživovaciu povinnosť v celom rozsahu. Táto povinnosť však musí byť splnená skôr, než sa súd odoberie na záverečnú poradu.

S poukazom na všetky vyššie uvedené skutočnosti, bolo potrebné rozhodnúť o týchto skutkoch tak, ako je uvedené vo výrokovej časti tohto uznesenia.

Poučenie:
Proti tomuto uzneseniu   j e   prípustná sťažnosť, ktorú je možné podať do troch dní od jeho oznámenia na Okresnú prokuratúru Pezinok. Sťažnosť   m á   odkladný účinok.

Mgr. Barinková Jana
prokurátorka